Title: Loogisen päättelyn tehtäviä
Course: AMK-valmennus, päätöksentekotaidot (1 OSP) > Section: Logiikka

1. Miehellä on mukanaan kettu, kana ja pussi jyviä. Hän tulee joelle, jossa on kaksipaikkainen vene. Hän pystyy siis kuljettamaan itsensä lisäksi ainoastaan yhden kolmesta. Kettua ei voi jättää yksin kanan kanssa ja kanaa ei voi jättää yksin jyväpussin kanssa. Miten mies ylittää onnistuneesti joen?
2. Adolf katsoo Annaa, mutta Anna katsoo Gustafia. Adolf on naimisissa, mutta Gustaf ei ole. Kysymys kuuluu: katsooko naimisissa oleva henkilö naimatonta henkilöä?
3. Sinulla on kaksi ämpäriä, josta toiseen mahtuu 5 litraa nestettä ja toiseen 3 litraa nestettä, kummastakaan ämpäristä ei pysty tarkasti sanomaan nesteen määrää muuta kuin silloin, kun se on täynnä. Miten saat mitattua itsellesi tasan neljä litraa nestettä?

4. Ratkaise seuraavat logiikan tehtävät: [AMKTEKK2011]
a.     Kolme henkilöä, Risto, Kalevi ja Jouko osallistuivat erääseen testiin, josta kukin sai vähintään yhden pisteen.
Henkilöiden pisteet jakaantuivat seuraavasti:
·        Nuorin heistä sai vähemmän pisteitä kuin kaksi muuta.
·        Kalevi sai puolet siitä pistemäärästä, mitä vanhin heistä sai.
·        Jouko sai yhtä monta pistettä kuin molemmat muut yhteensä.
Kuka näistä henkilöistä on vanhin?
b.     Viidelle opiskelijalle, joiden nimet ovat Mikko, Irina, Pekka, Saara ja Jaana on tarjolla viisi välipalaa, jotka ovat appelsiini, sämpylä, omena, suklaapatukka ja rusinalaatikko. Kutakin välipalaa on vain yksi kappale.
·        Mikko ei voi syödä suklaapatukkaa eikä appelsiiniä
·        Irina tykkää rusinoista.
·        Pekka ja Saara eivät halua suklaapatukkaa
·        Pekka ja Jaana ovat heistä ainoita, jotka pitävät omenoista.

Mikä välipala kullekin annetaan, jotta kaikki opiskelijat olisivat tyytyväisiä?
5. Sepon, Riston ja Markun vaimojen nimet ovat Liisa, Marjatta ja Laila, ei välttämättä tässä järjestyksessä. [AMKTEKS2011]
a.     Seppo harrastaa golfia, muttei pidä lainkaan veneilystä.
b.     Risto on Liisan naapuri ja suorastaan rakastaa veneilyä.
c.      Markun tytär on lapsenvahtina yhdelle Lailan lapsista.
d.     Lailan aviomies on ainoa henkilö, joka pystyy menemään kävellen rautatieasemalle.
e.     Liisalla on kaksi tytärtä.
f.       Marjatta osaa navigoida.
Ilmoita näiden vihjeiden perusteella avioparit.

6. Kolme rikollista tuomitaan teoistaan kuolemaan. Tuomari päättää antaa rikollisille viimeisen mahdollisuuden. Vangit viedään suljettuun huoneeseen. Tullessaan sisään he näkevät viisi hattua, kolme valkoista ja kaksi mustaa. Heidät laitetaan istumaan jonoon ja jokaisen heidän päähänsä asetetaan yksi hattu. Ensimmäinen jonossa ei näe kenenkään hattua, keskimmäinen jonossa näkee ensimmäisen hatun ja viimeinen jonossa näkee kahden ensimmäisen hatun. Jos joku vangeista tietää minkävärinen hattu hänellä on päässään, niin kaikki pelastuvat. Jos taas vastaa väärin, niin kaikki kuolevat. Vangit eivät saa kommunikoida keskenään mitenkään. Kuluu hetki ja sitten toinen hetki. Ensimmäinen vanki jonossa, joka ei näe kenenkään hattua, nostaa kätensä ja sanoo tietävänsä hattunsa värin. Hän vastaa oikein ja kaikki pelastuvat. Minkä värinen hattu on ja miksi?
7. Olet menossa kahvilaan ja tulet kahden polun risteykseen. Toinen polku johtaa kahvilaan ja toinen kaupungintalolle. Risteyksessä seisoo kaksoset, jotka tietävät mihin polut vievät. Toinen kaksosista valehtelee aina ja toinen puhuu aina totta. Miten saat selville kumpaa polkua pitää mennä, jos saat kysyä vain yhden kysymyksen kummaltakin. Mitä kysyt?