Title: Sanallisia tehtäviä
Course: AMK-valmennus, päätöksentekotaidot (1 OSP) > Section: Boolen algebra

1. Kolme kissaa: Jorma, Pirkko ja Samael olivat kotona, kun kalakeittoon tarkoitettu lohi oli kadonnut parempiin suihin. Kuulusteltuani kissoja sain niiltä seuraavat todistukset.
Jorma: ”Jos Pirkko on syytön, niin minäkin olen.”
Pirkko: ”Minä olen syytön, jos ja vain jos Samael on syytön.”
Samael sanoi: ”Pirkko yksin on syyllinen.”
Olen päätellyt, että kaksi kissaa puhuu totta ja rikollinen valehtelee.

2. Poliisi oli saanut rikospaikalta kiinni kolme epäiltyä: Aarnen, Sofian ja Tuiren. kuulusteluissa he kertoivat seuraavaa:

Aarne:"Ainakin joku meistä on syyllinen, mutta me  kaikki emme ole syyllisiä"
Sofia: "Jos Tuire ei ole syyllinen, en minäkään ole"
Tuire:"Minä olen syyllinen jos ja vain jos  Aarne on syyllinen"

Ketkä ovat syyllisiä, kun kaikki puhuvat totta?
3. Opettaja oli hukannut Lennin, Emmin ja Annan tekemät tehtävät. Opettaja ei siis tiennyt, ketkä olivat osanneet tehdä tehtävät ja hän joutui luottamaan opiskelijoiden sanomisiin.

Lenni:"Korkeintaan kaksi meistä oli osannut tehtävät"
Emmi:"Jos Anna osasi tehtävät niin minäkin osasin ne"
Anna:"Minä kyllä osasin tehdä tehtävät, mutta Lenni ei"

Ketkä olivat osanneet tehtävät, kun kaikki puhuvat totta?